Matias punika salah satunggil saking 12 rasul ingkang wujud murid Yésus. Panjenenganipun dipunpilih dados rasul nggantosaken Yudas Iskariot ingkang kianat dhumateng Yésus. Nalika Yudas tilar donya nglalu, para rasul sarujuk kanggé milih tiyang kanggé ngisi papan Yudas minangka rasul. Saratipun inggih punika tiyang punika kedah dados pandhèrèkipun Yésus wiwit baptisan Yésus dumugi nyeksèkaken mékradipun Yesus. Salajengipun wonten kalih tiyang ingkang nyekapi sarat kasebat, Matias lan Yustus ingkang dipunsebut Barsabas. Matias salajengipun kapilih dados rasul. Kadosdéné rasul sanèsipun, panjenenganipun nampi Hyang Roh Suci nalika dinten Pentakosta. Nanging, karya lan kagesangan salajengipun boten dipunkawruhi. Dipuncariyosaken bilih panjenenganipun sepindhaipun khotbah ing laladan Yudea, nanging salajengipun panjenenganipun makarya ing Kapadokia lan ing kiwa-tengenipun Laut Kaspia.